ประกาศธนาคารแห่งประเทศไทย เรื่อง การเป็นกรรมการในบริษัทจำกัดอื่นของกรรมการและผู้บริหารระดับสูงของธนาคารพาณิชย์
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การเป็นกรรมการในบริษัทจำกัดอื่นของกรรมการ
และผู้บริหารระดับสูงของธนาคารพาณิชย์
-------------
 ตามที่ธนาคารแห่งประเทศไทย
(ธปท.) ได้ออกประกาศกำหนดหลักเกณฑ์
การเป็นกรรมการในบริษัทลูกหนี้และบริษัทจำกัดอื่นของกรรมการและผู้บริหารระดับสูงของ
ธนาคารพาณิชย์
โดยมีวัตถุประสงค์เพื่อพิทักษ์รักษาประโยชน์ของประชาชนเนื่องจากการให้สินเชื่อ
ของธนาคารพาณิชย์แก่บริษัทที่เกี่ยวข้องดังกล่าวอาจขาดการวิเคราะห์ตามที่ควรจะเป็น
หรือ มี
การเอื้ออำนวยผลประโยชน์แก่กันจนเกิดความเสียหายขึ้นจะด้วยเจตนาหรือไม่ก็ตาม
รวมทั้ง
ยังประสงค์จะให้ธนาคารพาณิชย์ตระหนักถึงความสำคัญของกรรมการและผู้บริหารระดับสูงของ
ธนาคารพาณิชย์ที่จะต้องอุทิศความรู้
ความสามารถและเวลาให้แก่ธนาคารพาณิชย์อย่างเต็มที่ จึง
ไม่ให้เป็นกรรมการในบริษัทจำกัดอื่นเกิน ๓ แห่งด้วย บัดนี้
ธปท. เห็นสมควรที่จะปรับปรุง
หลักเกณฑ์ดังกล่าวโดยแยกหลักเกณฑ์การให้สินเชื่อของธนาคารพาณิชย์แก่บริษัทที่เกี่ยวข้อง
เพื่อป้องกันการเอื้อประโยชน์แก่กันออกเป็นประกาศอีกฉบับหนึ่ง
และปรับปรุงหลักเกณฑ์การที่
กรรมการของธนาคารพาณิชย์จะเป็นกรรมการในบริษัทจำกัดอื่นให้สอดคล้องกับภาระบทบาทและ
หน้าที่ของกรรมการนั้น ธปท. จึงอาศัยอำนาจตามความในมาตรา ๒๒
(๘) แห่งพระราชบัญญัติการ
ธนาคารพาณิชย์ พ.ศ. ๒๕๐๕ และที่แก้ไขเพิ่มเติม
ออกข้อกำหนดเพื่อพิทักษ์รักษาประโยชน์ของ
ประชาชน ดังนี้
 ข้อ
๑ ให้ยกเลิกประกาศ ธปท. เรื่อง
การเป็นกรรมการในบริษัทลูกหนี้ของ
กรรมการและผู้บริหารระดับสูงธนาคารพาณิชย์ ลงวันที่ ๑๗
กันยายน ๒๕๔๒
 ข้อ
๒ ในประกาศนี้
 
"บริษัทจำกัด" หมายความรวมถึงบริษัทมหาชนจำกัดด้วย
 
"ผู้บริหารระดับสูง" หมายความว่า
ผู้บริหารตั้งแต่ระดับผู้ช่วยผู้จัดการ
ใหญ่ขึ้นไป
 ข้อ
๓ กรรมการและผู้บริหารระดับสูงของธนาคารพาณิชย์ เป็นประธาน
กรรมการ กรรมการบริหาร หรือกรรมการผู้มีอำนาจลงนาม
อย่างใดอย่างหนึ่งหรือหลายอย่าง ใน
บริษัทจำกัดอื่นได้ไม่เกิน ๓ แห่ง
 ข้อ
๔
ธนาคารพาณิชย์ใดยังมีกรรมการและผู้บริหารระดับสูงไม่เป็นไปตามข้อ 
๓ เมื่อประกาศนี้มีผลใช้บังคับ
ให้ธนาคารพาณิชย์นั้นดำเนินการแก้ไขให้ถูกต้องและรายงานผลให้ 
ธปท. ทราบภายใน ๙๐ วัน นับแต่วันที่ประกาศนี้มีผลใช้บังคับ
ทั้งนี้ หากยังดำเนินการแก้ไขไม่เสร็จ
สิ้นตามระยะเวลาที่กำหนด ธปท.
อาจสั่งการหรือกำหนดเงื่อนไขใด ๆ ให้ปฏิบัติก็ได้
 ข้อ
๕
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๔ กันยายน พ.ศ. ๒๕๔๔
 
หม่อนราชวงศ์ปรีดิยาธร
เทวกุล
 
ผู้ว่าการ
 
ธนาคารแห่งประเทศไทย

[รก. ๒๕๔๔/พ๘๘ง/๓๖/๑๑ กันยายน ๒๕๔๔]

 พรพิมล/พิมพ์
 ๒๕
เม.ย ๒๕๔๕